**Sporthorgász Egyesületek Győr-Moson-Sopron megyei Szövetsége**

#### 9021 Győr, Bajcsy-Zs.u.13. tel. fax: 96/524-988 www.horgszovgyor.hu

**MEGYEI EGYÉNI GYERMEK ÉS IFJÚSÁGI HORGÁSZVETÉLKEDŐ**

***Helyszín:*** Győr, Mosoni Duna holtág

**Találkozó**: Zólyom u. és a Duna u. végén lévő parkoló

***Időpontja:*** 2025. június 01. vasárnap

***Nevezés:*** 2025. május 28-ig adják le, korcsoportonként, email-ben (info@horgszovgyor.hu), telefonon (96/524-988), facebook-on (Sporthorgász Egyesületek Győr Moson Sopron megyei Szövetsége), vagy személyesen a szövetségi irodában (9021 Győr, Bajcsy-Zs. u. 13. I. emelet)

***Találkozás:*** 645-700

***Sorsolás:*** 715

***A vetélkedő versenyszámai:***

***Halfogás:*** Horgászni könnyű úszós készséggel, **2 óra**!!! időtartamban lehet. A verseny eredményébe minden a helyszínen fogott hal beleszámít. A sorrend az összes fogott hal súlya alapján kerül meghatározásra. A halfogásnál a felkészülési idő 1 óra!

***Szellemi vetélkedő****:* Tesztlap kitöltése.

***Célba dobás:*** 10 méterről egy méter átmérőjű karikába 5 dobás (saját bot is használható: maximum 3 m-es bottal). A dobáshoz használatos dobósúlyt a Megyei Szövetség biztosítja. Saját dobósúlyt használni tilos!

***Barkácsolás:*** A gyerekeknek horogkötést, véghurok kötést (fül) és két zsinórvég összekötését kell elkészíteni, az ifiknek esetleg páternosztert is! A barkácsoláshoz a szükséges eszközöket biztosítjuk. (14-22-es zsinór, 6-14-es horog) Fülkötő és horogkötő nem használható!

A versenyzők három kategóriában indulhatnak:

„Ivadék” korosztály: 2025. december 31-ig a 11. évet nem tölti be.

Gyermek korosztály: 2025. december 31-ig a 15. életévét nem tölti be.

Ifi korosztály: 2025. december 31-ig betölti a 15. életévét, de 2025. december 31-ig a 20. életévét nem tölti be.

Akik 2025. december 31-ig nem töltik be a 11. életévüket, dönthetnek úgy, hogy a legfiatalabb korosztályban indulnak el, ez esetben a gyerekeknek kislabdával kell karikába célba dobni a bottal, dobósúllyal való célba dobás helyett, a kötésnél pedig az elvárás két véghurok (fül) kötése és ezek egymásba hurkolása, ahogy azt az előke főzsinórra rögzítésénél szoktuk tenni. Mivel a Mosoni-Duna holtág halban gazdag, így a halfogást mindenkinél egységesen tömeg alapján értékeljük.

A szellemi vetélkedő, célba dobás és halfogás versenyszámokban külön díjazzuk a legjobb eredményt elért fiatalokat, a barkácsolás csak az összetett eredménybe számít bele. Az összesített eredményeket a négy versenyszámban elért helyezési számok határozzák meg. Az ifi versenyzők 1-3. helyezettje továbbjut az országos táborba.

***Balesetek:*** A verseny rendezősége a verseny alatt esetlegesen előforduló balesetekért (versenyzők, nézők) semminemű felelősséget nem vállal.

A versenyző ill. gondviselője tudomásul veszi, hogy róla videó felvétel vagy fotó készülhet, amely szabadon megjelenhet a Szövetség nyilvános felületein és médiában is.

A versenyzőket a rendezőség reggelivel, üdítővel, az eredményhirdetést követően virslivel és üdítővel vendégeli meg.

Győr, 2025.május 12.

Sporthorgász Egyesületek Győr-Moson-Sopron megyei Szövetsége